कुल्हाड़ी और चाकू से किए वार, हमलावर चिल्ला रहा था- मेरी इज्जत करो, मुझे पानी दो
Punjabi Actor Aman Dhaliwal Assaulted In California - अमेरिका के कैलिफोर्निया में फेमस पंजाबी एक्टर अमन धालीवाल पर एक व्यक्ति ने कुल्हाड़ी से हमला कर दिया। घटना बुधवार सुबह 9:30 बजे की है।
अमेरिका के कैलिफोर्निया में फेमस पंजाबी एक्टर अमन धालीवाल पर एक व्यक्ति ने कुल्हाड़ी से हमला कर दिया। घटना बुधवार सुबह 9:30 बजे की है। अमन को चोटें आई हैं और अभी वे अस्पताल में भर्ती हैं।
हमलावर को पुलिस ने हिरासत में ले लिया है। अभी यह साफ नहीं हो पाया है कि हमले की वजह क्या थी।
VIDEO सामने आया, एक्टर ने खुद ही हमलावर को दबोच लिया
अमन कैलिफोर्निया के ग्रांड ओक्स में प्लेनेट फिटनेस जिम में वर्कआउट कर रहे थे। इसी दौरान एक हमलावर चाकू और कुल्हाड़ी लेकर जिम में दाखिल हुआ और अमन पर हमला कर दिया। इसके बाद हमलावर ने अमन को जकड़ लिया। वह कह रहा था- प्लीज हमारा सम्मान करो। मुझे पानी दो। मुझे पानी की जरूरत है। तुम मेरा फायदा नहीं उठा सकते।
ये बातें कहने के दौरान हमलावर अमन को चाकू दिखाकर डराता रहा। इसके बाद उसने अपना हुड उतारा और इस दौरान उसका ध्यान भटका। मौका पाकर अमन ने उसे जकड़ लिया और जमीन पर पटक दिया। इसके बाद वहां मौजूद दूसरे लोगों और सिक्योरिटी गार्ड ने हमलावर को जकड़ लिया।
पंजाब के मानसा के रहने वाले हैं अमन
अमन पंजाबी फिल्म इंडस्ट्री के जाने माने एक्टर हैं। उन्होंने अपने करियर की शुरुआत बतौर मॉडल के तौर पर की थी। फिर उन्हें पंजाबी गीतों में जगह मिली। इसके बाद कई पंजाबी फिल्मों में काम शुरू किया। जोगिया वे जोगिया गीत में मॉडल के तौर पर आकर उन्हें काफी प्रशंसा मिली थी।
बॉलीवुड फिल्म जोधा-अकबर में भी किया रोल
पंजाबी फिल्म इंडस्ट्री के साथ-साथ अमन ने कुछ बॉलीवुड फिल्मों में भी काम किया है। हिंदी फिल्म जोधा अकबर में वह रोल कर चुके हैं। पंजाब फिल्म में वह एक कुड़ी पंजाब दी में नजर आए। अमन के शुरुआती दिनों की बात करें तो वह डॉक्टरी की पढ़ाई कर रहे थे, लेकिन अचानक वे मॉडलिंग की तरफ मुड़ गए। इसके बाद उन्होंने पॉलीवुड और बॉलीवुड को नहीं छोड़ा।
कनाडा में सिख लड़की की गोली मारकर हत्या
कनाडा के ओंटारियो प्रांत में बीते साल 5 दिसंबर को 21 साल की कनाडाई-सिख लड़की की गोली मारकर हत्या कर दी गई। पुलिस ने इसे टारगेट किलिंग का मामला माना। पुलिस ने कहा- मरने वाली लड़की ब्रैम्पटन की रहने वाली पवनप्रीत कौर है। वो मिसिसॉगा शहर में एक अपनी गाड़ी में पेट्रोल भरा रही थी, तभी एक अज्ञात ने उसे गोली मार दी।
वहीं, इससे पहले अमेरिका में पंजाबी परिवार के 4 सदस्यों की किडनैप कर हत्या कर दी गई थी। आरोपी ने चारों को गोली मारकर मौत के घाट उतारा था।
ये खबरे भी पढ़ें...
अमेरिका में किडनैप 4 भारतीयों के शव मिले, चारों की गोली मारकर हत्या की गई 
कैलिफोर्निया में 3 अक्टूबर को जसदीप सिंह, उनकी पत्नी जसलीन कौर, 8 महीने की बेटी आरोही और भाई अमनदीप सिंह को अगवा कर मार दिया था। 6 अक्टूबर को उनके शव बरामद हुए।यह परिवार पंजाब के होशियारपुर जिले के टांडा के हरसी गांव का रहने वाला था। पढ़ें पूरी खबर...
US में गोरे बच्चे ने भारतीय स्टूडेंट का गला दबाया 
पिछले साल मई में अमेरिकी राज्य टेक्सास के स्कूल में भारतीय छात्र की हत्या कर दी गई थी। मामले में एक गोरे लड़के को गिरफ्तार किया गया था। हत्या का एक वीडियो भी सामने आया था। डियो में एक गोरा लड़का भारतीय छात्र का गला दबाते हुए दिखा था। पूरी खबर यहां पढ़ें...